Source: http://jarvenpaa.cloudnc.fi/fi-FI/Toimielimet/Hyvinvointilautakunta/Kokous_2722020/Keskustan_liikuntapuiston_yleissuunnitte(12993
Timestamp: 2020-06-01 09:20:54+00:00
Document Index: 21470415

Matched Legal Cases: ['§ 14', '§ 69', '§ 3', 'kko ', '§ 7', '§ 9', '§ 10', '§ 11', '§ 12', '§ 13', '§ 15', '§ 16', '§ 17']

Hyvinvointilautakunta, kokous 27.2.2020
§ 14 Keskustan liikuntapuiston yleissuunnittelu
Hyvinvointilautakunta palautti yleissuunnittelun valmisteluun 14.11.2019 § 69 valmisteluohjeena, mm. että:
Kaupunginhallitus päätti 13.1.2020 § 3, että uuden JYK -kampuksen liikuntatilat toteutetaan VE2 laajuisena koulun yhteyteen: salin koko 1 215 m2, vapaa korkeus 9m, väliverhoilla 4 osaan jaettava ja väestönsuojelu- eli VSS-tilat toteutetaan osana JYK-hanketta. Päätös merkitsee, että VSS tilojen tulla sijoittamaan esim. urheilukentän katsomorakenteisiin ja JYKin salin pukuhuoneet voivat olla urheilukentän kanssa yhteiskäytössä.
Järvenpään palloseuran (Jäps) ja Keski-Uudenmaan yleisurheilijoiden (Kuy) edustajat kutsuttiin ns. laajennetun ohjausryhmän kokoukseen 16.12.2019. Kokouksessa käsiteltiin jalkapallon ja yleisurheilun harjoittelu- ja kilpailuolosuhteiden yhteensovittamiseen liittyvät asiat. Kokousmuistion pohjalta suunnittelijat ovat päivittäneet suunnitteluselostusta ja tarkentaneet kustannusarviota. Jäpsin ja Kuyn toimielimet ovat laatineet päivitettyyn suunnitteluaineistoon pohjautuen yhteisen lausunnon. Valmistelijoiden, käyttäjien ja suunnittelijoiden yhteinen näkemys on, että
Keskuskentän alueelle sijoitetaan 68x105 kokoinen jalkapallokenttä ja yleisurheilukenttä 8 juoksuradalla ja kahdella 6 metriä leveällä hyppypaikalla.
Katsomo on tässä vaiheessa kapasiteetiltaan riittävä ja suunnittelu tarkentuu seuraavissa suunnitelmavaiheissa.
Molemmat jalkapallokentät (keskuskenttä ja Juholanmäen) toteutetaan tekonurmipintaisina. Tämän johdosta heittolajit sijoitetaan Juholanpolun länsipuoliselle pellolle, joka on asemakaavassa V-1/s-10, virkistysalue ja alue on valtakunnallisesti merkittävän kulttuurimaiseman osa.
Jatkosuunnittelu tulee tehdä yhteistyössä museoviranomaisen kanssa (kaavamääräys) kulttuurimaisema ja avoimet näkymät huomioiden: Heittopaikkojen viereen kylvetään nurmi vapaamuotoista pelailua varten. Lisäksi alueella on tilavaraus juoksupolulle/hiihtoladulle. Radan suunnalta avautuvaan peltomaisemaan ei ole tulossa rakennuksia ja kiekon-/moukarinheittopaikan suojaverkko lasketaan alas aina, kun paikalla ei heitetä. Heittosektorit toteutetaan nurmipintaisena.
Jäpsin ja Kuyn 10.2.2020 päivätyn lausunnon mukaan jatkosuunnittelussa tulee ko. yleissuunnittelua tarkemmin huomioida alueen käyttö myös maksullisissa tapahtumissa. Alueen rajaaminen tulee toteuttaa siten, että syntyy riittävät näkemäesteet ja valvontamahdollisuudet. Tapahtuma-alueen toiminnallisuudessa tulee tarkentaa vielä mm. lipunmyynnin ja oheispalveluiden sijaintia.
Yleissuunnittelun kustannusarvioita on korotettu 190.000 eurolla, johtuen katsomorakenteiden erityisvaatimuksista.
Suunnitelmaselostus 17012020.pdf (pdf, 514 kt)
Asemapiirustus-1_1000.pdf (pdf, 2301 kt)
Jäps_Kuy lausunto suunnitelmaselostukseen (sisältää henkilötietoja, ei verkkoon)
Jäps_Kuy lausunto suunnitelmaselostukseen (henkilötiedot poistettu).pdf (pdf, 82 kt)
§ 7 Kokouksen laillisuus ja päätösvaltaisuus sekä pöytäkirjan tarkastaminen
§ 9 Hyvinvoinnin palvelualueen toimintakertomus 2019
§ 10 Hyvinvoinnin palvelualueen käyttösuunnitelmien toteumat vuodelta 2019
§ 11 Toimivallan edelleen siirtäminen ja organisaatiorakenne Hyvinvoinnin palvelualueella
§ 12 Valtuustoaloite / Puistoruokailukokeilun järjestäminen kesällä 2020
§ 13 Järvenpään Opiston työvuoden 2020-2021 työkaudet ja loma-ajat
§ 15 Yhdessä katettu-verkoston tukeminen/ViaDia Järvenpää
§ 16 Kesätyöllistämistuki työnantajille
§ 17 Kuntalaisaloite / Lumitykin hankinta